**ΑΞΙΟΛΟΓΗΣΗ ΤΗΣ ΛΗΨΗΣ ΕΠΑΓΓΕΛΜΑΤΙΚΗΣ ΑΠΟΦΑΣΗΣ**

**(Harren)**

Εάν μια πρόταση ισχύει ή κατά κύριο λόγο ισχύει για σένα, κύκλωσε το γράμμα Σ (ΣΩΣΤΟ) δίπλα στην πρόταση. Εάν η πρόταση δεν ισχύει ή κατά κύριο λόγο δεν ισχύει για σένα, κύκλωσε το γράμμα Λ (ΛΑΘΟΣ). Δεν υπάρχουν σωστές ή λάθος απαντήσεις.

|  |  |  |  |  |
| --- | --- | --- | --- | --- |
| 1. | Είμαι πολύ συστηματικός/ή όταν πρόκειται να πάρω μια σημαντική απόφαση. | Σ | Λ |  |
| 2. | Μου αρέσει να έχω κάποιον να με στρέψει στη σωστή κατεύθυνση όταν είμαι αντιμέτωπος/η με μια σημαντική απόφαση. | Σ | Λ |  |
| 3. | Παίρνω αποφάσεις πολύ δημιουργικά, ακολουθώντας τα εσωτερικά μου ένστικτα. | Σ | Λ |  |
| 4. | Συνήθως παίρνω τις αποφάσεις μου στηριζόμενος/η στο πως έχουν αυτή τη στιγμή τα πράγματα για μένα παρά στο πως πρόκειται να είναι στο μέλλον. | Σ | Λ |  |
| 5. | Σπάνια παίρνω μια σημαντική απόφαση χωρίς να συγκεντρώσω όλες τις πληροφορίες που μπορώ να βρω. | Σ | Λ |  |
| 6. | Συχνά παίρνω μια απόφαση που είναι σωστή για μένα, χωρίς να γνωρίζω γιατί πήρα αυτή την απόφαση. | Σ | Λ |  |
| 7. | Όταν παίρνω μια απόφαση λαμβάνω υπόψη τις συνέπειές της σε σχέση με άλλες αποφάσεις που θα χρειαστεί να πάρω αργότερα. | Σ | Λ |  |
| 8. | Όταν παίρνω μια απόφαση, είναι σημαντικό για μένα τι γνώμη έχουν οι φίλοι μου γι’ αυτή. | Σ | Λ |  |
| 9. | Πραγματικά δυσκολεύομαι να παίρνω σημαντικές αποφάσεις χωρίς βοήθεια. | Σ | Λ |  |
| 10. | Ακόμα και για σημαντικά ζητήματα, αποφασίζω αρκετά γρήγορα. | Σ | Λ |  |
| 11. | Όταν παίρνω μια απόφαση, απλά εμπιστεύομαι τα βαθύτερά μου συναισθήματα και τις αντιδράσεις μου. | Σ | Λ |  |
| 12. | Συχνά παίρνω αποφάσεις που στηρίζονται περισσότερο στο τι πιστεύουν οι άλλοι, παρά στο τι πραγματικά θα ήθελα εγώ να κάνω. | Σ | Λ |  |
| 13. | Όταν χρειάζεται να πάρω μια απόφαση, δε βιάζομαι αλλά τη σκέφτομαι και την εξετάζω προσεκτικά. | Σ | Λ |  |
| 14. | Συχνά παίρνω μια απόφαση χωρίς να την ελέγχω συγκεντρώνοντας τα απαραίτητα στοιχεία. | Σ | Λ |  |
| 15. | Σπάνια παίρνω μια απόφαση χωρίς να μιλήσω πρώτα σε ένα κοντινό μου φίλο. | Σ | Λ |  |
| 16. | Πολλές φορές αναβάλλω να παίρνω αποφάσεις γιατί αναστατώνομαι με το να τις σκέφτομαι. | Σ | Λ |  |
| 17. | Όταν προκύπτει η ανάγκη να πάρω μια σημαντική απόφαση, φροντίζω να έχω αρκετό χρόνο μπροστά μου ώστε να τη σχεδιάσω και να τη σκεφτώ καλά, πριν χρειαστεί να ενεργήσω. | Σ | Λ |  |
| 18. | Διπλο-ελέγχω τις πηγές των πληροφοριών, ώστε να είμαι σίγουρος/η ότι έχω τα σωστά δεδομένα πριν πάρω μια απόφαση. | Σ | Λ |  |
| 19. | Στην πραγματικότητα δε σκέφτομαι και πολύ την απόφασή μου. Είναι σα να βρίσκεται στο πίσω μέρος του μυαλού μου για ένα διάστημα, και ξαφνικά μου «έρχεται» και ξέρω τι να κάνω. | Σ | Λ |  |
| 20. | Πριν κάνω οτιδήποτε σημαντικό έχω ένα προσεκτικά επεξεργασμένο σχέδιο. | Σ | Λ |  |
| 21. | Μου φαίνεται ότι έχω ανάγκη από πολλή ενθάρρυνση και βοήθεια από άλλους όταν παίρνω μια απόφαση. | Σ | Λ |  |
| 22. | Όταν πρόκειται να πάρω μια απόφαση για κάτι, συνήθως χρησιμοποιώ τη φαντασία μου ώστε να δω πως θα ένιωθα εάν το έκανα. | Σ | Λ |  |
| 23. | Δεν έχει και πολύ νόημα να πάρω μια απόφαση που πρόκειται να μην αρέσει στους άλλους. | Σ | Λ |  |
| 24. | Δε χρειάζεται να έχω κάποια λογική αιτία για τις περισσότερες αποφάσεις που παίρνω. | Σ | Λ |  |
| 25. | Δεν παίρνω αποφάσεις βιαστικά, γιατί θέλω να είμαι σίγουρος/η ότι παίρνω τις σωστές αποφάσεις. | Σ | Λ |  |
| 26. | Μια απόφαση είναι η σωστή για μένα εάν με ικανοποιεί συναισθηματικά. | Σ | Λ |  |
| 27. | Δεν έχω και πολλή εμπιστοσύνη στην ικανότητά μου να παίρνω σωστές αποφάσεις, οπότε στηρίζομαι συνήθως στις απόψεις των άλλων. | Σ | Λ |  |
| 28. | Συχνά βλέπω την κάθε μια από τις αποφάσεις μου σαν κάποιο στάδιο στην πορεία μου προς ένα συγκεκριμένο στόχο. | Σ | Λ |  |
| 29. | Δε συνηθίζω να έχω και πολλή εμπιστοσύνη στις αποφάσεις μου, εκτός εάν τις υποστηρίξουν οι φίλοι μου. | Σ | Λ |  |
| 30. | Μου αρέσει να μαθαίνω όσο το δυνατόν περισσότερα για τις πιθανές συνέπειες μιας απόφασης πριν την πάρω. | Σ | Λ |  |

**ΕΡΜΗΝΕΙΑ**

**Α. ΔΙΑΙΣΘΗΤΙΚΟΣ ΤΥΠΟΣ:**

3, 4, 6, 10,11, 14, 19, 22, 24, 26

**Β. ΟΡΘΟΛΟΓΙΚΟΣ ΤΥΠΟΣ:**

1, 5, 7, 13, 17, 18, 20, 25, 28, 30

**Γ. ΕΞΑΡΤΗΣΙΑΚΟΣ ΤΥΠΟΣ:**

2, 8, 9, 12, 15, 16, 21, 23, 27, 29

Αφού βγάλετε το σύνολο, προσδιορίστε αν είστε πρωταρχικά ορθολογικός, διαισθητικός ή συναισθηματικός τύπος στη λήψη απόφασης ή αν χρησιμοποιείτε έναν συνδυασμό των τρόπων λήψης απόφασης. Η υψηλότερη βαθμολογία δείχνει ότι τείνετε να παίρνετε αποφάσεις με τον αντίστοιχο τρόπο.

|  |  |
| --- | --- |
| **ΟΡΘΟΛΟΓΙΚΟΣ ΤΥΠΟΣ** | Το άτομο αυτό αντιλαμβάνεται ότι οι αποφάσεις έχουν συνέπειες, γι’αυτό φροντίζει να είναι καλά πληροφορημένο και να κατανοεί απόλυτα κάθε απόφασή του.  **(Σύνολο: ……)** |
| **ΔΙΑΙΣΘΗΤΙΚΟΣ ΤΥΠΟΣ** | Το άτομο αυτό αντιλαμβάνεται ότι οι αποφάσεις έχουν συνέπειες, αλλά τείνει να τις παίρνει συναισθηματικά, χωρίς να τις κατανοεί και να παίρνει τις απαραίτητες πληροφορίες  **(Σύνολο: ……)** |
| **ΕΞΑΡΤΗΣΙΑΚΟΣ ΤΥΠΟΣ** | Το άτομο αυτό δεν αντιλαμβάνεται ότι οι αποφάσεις έχουν συνέπειες και τείνει να κάνει τις επιλογές του βασιζόμενο στις επιθυμίες των άλλων  **(Σύνολο: ……)** |